CELEX: 62019CA0117
Language: mt
Date: 2020-10-15 00:00:00
Title: Kawża C-117/19: Sentenza tal-Qorti tal-Ġustizzja (Id-Disa’ Awla) tal-15 ta’ Ottubru 2020 (talba għal deċiżjoni preliminari ta’ Mokestinių ginčų komisija prie Lietuvos Respublikos vyriausybės – il-Litwanja) – “Linas Agro” AB vs Muitinės departamentas prie Lietuvos Respublikos finansų ministerijos (Rinviju għal deċiżjoni preliminari – Unjoni doganali – Regolament ta’ implimentazzjoni (UE) Nru 999/2014 – Dazju antidumping definittiv fuq l-importazzjonijiet ta’ fertilizzanti solidi b’kontenut ta’ nitrat tal-ammonju li jeċċedi 80 % tal-piż – Definizzjoni – Regolament (KE) Nru 945/2005 – Determinazzjoni tal-kontenut ta’ nitrat tal-ammonju – Preżunzjoni li skontha prodott b’kontenut ta’ nitroġenu li jeċċedi 28 % tal-piż fih kontenut ta’ nitrat tal-ammonju li jeċċedi 80 % tal-piż)

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/6
            
         
      Sentenza tal-Qorti tal-Ġustizzja (Id-Disa’ Awla) tal-15 ta’ Ottubru 2020 (talba għal deċiżjoni preliminari ta’ Mokestinių ginčų komisija prie Lietuvos Respublikos vyriausybės – il-Litwanja) – “Linas Agro” AB vs Muitinės departamentas prie Lietuvos Respublikos finansų ministerijos
      (Kawża C-117/19) (1)
      
      (Rinviju għal deċiżjoni preliminari - Unjoni doganali - Regolament ta’ implimentazzjoni (UE) Nru 999/2014 - Dazju antidumping definittiv fuq l-importazzjonijiet ta’ fertilizzanti solidi b’kontenut ta’ nitrat tal-ammonju li jeċċedi 80 % tal-piż - Definizzjoni - Regolament (KE) Nru 945/2005 - Determinazzjoni tal-kontenut ta’ nitrat tal-ammonju - Preżunzjoni li skontha prodott b’kontenut ta’ nitroġenu li jeċċedi 28 % tal-piż fih kontenut ta’ nitrat tal-ammonju li jeċċedi 80 % tal-piż)
      (2020/C 423/08)
      Lingwa tal-kawża: il-Litwan
      
         Qorti tar-rinviju
      
      Mokestinių ginčų komisija prie Lietuvos Respublikos vyriausybės
      
         Partijiet fil-kawża prinċipali
      
      
         Rikorrent:“Linas Agro” AB
      
         Konvenut: Muitinės departamentas prie Lietuvos Respublikos finansų ministerijos
      
         Dispożittiv
      
      L-Artikolu 1 tar-Regolament ta’ Implimentazzjoni tal-Kummissjoni (UE) Nru 999/2014 tat-23 ta’ Settembru 2014 li jimponi dazju antidumping definittiv fuq l-importazzjonijiet tan-nitrat tal-ammonju li joriġinaw mir-Russja wara rieżami ta’ skadenza skont l-Artikolu 11(2) tar-Regolament tal-Kunsill (KE) Nru 1225/2009, moqri fid-dawl tal-premessi 20 sa 23 tar-Regolament tal-Kunsill (KE) Nru 945/2005 tal-21 ta’ Ġunju 2005 li jemenda r-Regolament (KE) Nru 658/2002 li jimponi dazju anti-dumping definittiv fuq importazzjoni tan-nitrat ta’ l-ammonju li joriġina mir-Russja u r-Regolament (KE) Nru 132/2001 li jimponi dazju anti-dumping definittiv fuq importazzjoni tan-nitrat ta’ l-ammonju li joriġina, inter alia, mill-Ukraina, wara r-reviżjoni interim parzjali skond l-Artikolu 11(3) tar-Regolament (KE) Nru 384/96, għandu jiġi interpretat fis-sens li fertilizzant abbażi ta’ nitrat tal-ammonju (AN) li l-kontenut ta’ nitroġenu (N) tiegħu jeċċedi 28 % tal-piż, li r-relazzjoni bejn in-nitroġenu nitriku u n-nitroġenu ammonijaku tiegħu hija ta’ madwar 1:1, u li l-kontenut globali ta’ fosfru u ta’ potassju tiegħu ma jaqbiżx 12 % tal-piż, jista’ jiġi preżunt, bla ħsara għal kull prova kuntrarja, li għandu kontenut ta’ nitrati tal-ammonju (AN) ta’ iktar minn 80 % tal-piż għall-finijiet tal-impożizzjoni tad-dazju antidumping definittiv stabbilit minnu, mingħajr ma huwa neċessarju li titwettaq analiżi fil-laboratorju sabiex jiġi ddeterminat dan il-kontenut eżatt tan-nitrat tal-ammonju.
      
         (1)  ĠU C 148, 29.04.2019.